# สุจาริณี วิวัชรวงศ์
สุจาริณี วิวัชรวงศ์ (เกิด 26 พฤษภาคม พ.ศ. 2505) มีนามเดิมคือ หม่อมสุจาริณี มหิดล ณ อยุธยาสุจาริณี วิวัชรวงศ์หม่อมสุจาริณี มหิดล ณ อยุธยา เป็นอดีตหม่อมในพระบาทสมเด็จพระวชิรเกล้าเจ้าอยู่หัว ขณะยังทรงดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และเป็นอดีตนักแสดงชาวไทย มีชื่อแรกเกิดว่า ยุวธิดา ผลประเสริฐ ชื่อเล่น เบนซ์ และเคยใช้ชื่อในการแสดงว่า ยุวธิดา สุรัสวดี มีผลงานการแสดงภาพยนตร์และละครจำนวนหนึ่งช่วงปี พ.ศ. 2520–2522 แล้วออกจากวงการบันเทิง และยังเป็นพระมารดาใน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา 

ปัจจุบันสุจาริณีและพระราชโอรสทั้งสี่องค์ ได้แก่ จุฑาวัชร วิวัชรวงศ์, วัชเรศร วิวัชรวงศ์, จักรีวัชร วิวัชรวงศ์ และวัชรวีร์ วิวัชรวงศ์ พำนักอยู่สหรัฐ

 ประวัติ 
 ชีวิตตอนต้น 
สุจาริณีมีชื่อแต่แรกเกิดว่า ยุวธิดา ผลประเสริฐ เป็นธิดาของธนิต ผลประเสริฐ และเยาวลักษณ์ โกมารกุล ณ นคร (วงศ์นาคน้อย) เยาวลักษณ์ เป็นนักร้องวงดนตรีสุนทราภรณ์ ที่มีชื่อเสียงและมีผลงานเพลงจำนวนหนึ่ง เธอเป็นธิดาของ นายเล็ก วงศ์นาคน้อย กับนางสมัคร วงศ์นาคน้อย คุณตา ของเธอ คือ นายฉันท์ โกมารกุล ณ นคร คุณตาของเธอ ยังเป็นพี่น้องกับ เจ้าพระยาพลเทพ (เฉลิม โกมารกุล ณ นคร) อีกด้วยสกุล โกมารกุล ณ นคร เป็นราชสกุลเชื้อสายตรงพระเจ้าตากสินมหาราช 

ธนิต ผลประเสริฐ (ชื่อเดิม เรืองบ้านคนรักสุนทราภรณ์ (24 มิถุนายน 2553). เสี้ยวหนึ่งของชีวิต กับ ครูธนิต ผลประเสริฐ . เรียกดูเมื่อ 20 กุมภาพันธ์ พ.ศ. 2556) บิดาของเธอเป็นอดีตนักแต่งเพลงและนักดนตรีของวงดนตรีสุนทราภรณ์ ซึ่งก่อนหน้านี้เขาได้สมัครเป็นหน่วยกล่อมขวัญในกองทัพไทยช่วงสงครามเกาหลีคีตา พญาไท (10 มิถุนายน 2553). ครูแก้ว อัจฉริยะกุล กับ ครูธนิต ผลประเสริฐ . เรียกดูเมื่อ 20 กุมภาพันธ์ พ.ศ. 2556และสงครามเวียดนาม ทั้งนี้บันทึกจากหนังสือ "อนุสรณ์สุนทราภรณ์ครบรอบ 30 ปี" ระบุว่าธนิตเขียนทำนองเพลงให้วงดนตรีสุนทราภรณ์จำนวน 300 – 400 เพลง 

 ในวงการบันเทิง 
สุจาริณีเข้าสู่วงการแสดงจากการชักนำของศรินทิพย์ ศิริวรรณ โดยใช้ชื่อในการแสดงว่า ยุวธิดา สุรัสวดี และยุวธิดา ผลประเสริฐ ที่เป็นชื่อจริงด้วย แสดงละครโทรทัศน์เรื่อง "กฎแห่งกรรม" และ "มนุษย์ประหลาด" จากนั้นรับบทตัวประกอบในภาพยนตร์ "15 หยก ๆ 16 ไม่หย่อน" (พ.ศ. 2520) กำกับโดยชนะ คราประยูร และบทรองใน "เลือดในดิน" (พ.ศ. 2520) คู่กับสรพงศ์ ชาตรี และอรัญญา นามวงศ์ กำกับโดยสมสกุล ยงประยูร และได้รับบทนำเป็น ช้อย ในภาพยนตร์เรื่อง "แสนแสบ" (พ.ศ. 2521) คู่กับไพโรจน์ สังวริบุตร กำกับโดยไพรัช กสิวัฒน์ "ไอ้ถึก" (พ.ศ. 2522) คู่กับสรพงศ์ ชาตรี กำกับโดยจรัล พรหมรังสี อำนวยการสร้างโดยชาญ มีศรี  และ "หัวใจที่จมดิน" (พ.ศ. 2522) กำกับโดยเชาว์ มีคุณสุต คู่กับพิศมัย วิไลศักดิ์, พิศาล อัครเศรณี, อุเทน บุญยงค์ และมารศรี ณ บางช้าง ผลงานวงการบันเทิงวงการภาพยนตร์ชีวิตวงการบันเทิง

ช่วงเดือนสิงหาคม พ.ศ. 2522 ยุวธิดาได้ออกจากวงการบันเทิง โดยปรากฏตามข่าวเพียงว่า "เธอ ยุวธิดา ผลประเสริฐ อดีตนางเอกดาวรุ่งหันหลังให้กับวงการบันเทิงด้วยความจำเป็นหลายประการ..."อนุทินดารา. ไทยรัฐ. 27 สิงหาคม 2522. หน้า 4

 อภิเษกสมรสและการหย่า 
พระบาทสมเด็จพระวชิรเกล้าเจ้าอยู่หัว เมื่อครั้งยังทรงดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ได้มีปฏิสันถารกับสุจาริณีที่ขณะนั้นเป็นนักแสดงสาวที่มีชื่อเสียง และมีความสัมพันธ์ต่อกันช่วงปี พ.ศ. 2522-2530 ก่อนอภิเษกสมรสกัน สุจาริณีได้ให้ประสูติพระโอรส-ธิดา จำนวนห้าองค์ ได้แก่Jeffrey Finestone. The royal family of Thailand: the descendants of King Chulalongkorn. Bangkok : Phitsanulok Pub. Co. 1989, p. 275-276Mom Sucharini Vivajrawongse (née Yuvadhida Polpraserth)
 จุฑาวัชร วิวัชรวงศ์ หรือ ท่านชายอ้วน (29 สิงหาคม พ.ศ. 2522) สมรสกับริยา กอห์ฟ 
 วัชเรศร วิวัชรวงศ์ หรือ ท่านชายอ้น (27 พฤษภาคม พ.ศ. 2524)HSH Prince Vajaresra
 จักรีวัชร วิวัชรวงศ์ หรือ ท่านชายอ่อง (26 กุมภาพันธ์ พ.ศ. 2526)
 วัชรวีร์ วิวัชรวงศ์ หรือ ท่านชายอิน (14 มิถุนายน พ.ศ. 2528)HSH Prince Vajravira
 สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (8 มกราคม พ.ศ. 2530)

ล่วงมาในเดือนกุมภาพันธ์ พ.ศ. 2537 ทั้งสองได้อภิเษกสมรส โดยมีพระบาทสมเด็จพระมหาภูมิพลอดุลยเดชมหาราช บรมนาถบพิตร กับสมเด็จพระศรีนครินทราบรมราชชนนีเสด็จพระราชดำเนินมาร่วมพิธี แต่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงมิได้เสด็จพระราชดำเนินด้วย หลังพระราชพิธีอภิเษกสมรสจึงเปลี่ยนชื่อเป็น หม่อมสุจาริณี มหิดล ณ อยุธยา ทั้งยังได้รับการแต่งตั้งให้มียศเป็น "พันตรีหญิง" แห่งกองทัพบกไทย และปรากฏตัวร่วมกับสมเด็จพระบรมโอรสาธิราชฯ สยามมกุฎราชกุมาร ในพระราชพิธีต่าง ๆ หลังพระราชพิธีถวายพระเพลิงพระบรมศพสมเด็จพระศรีนครินทราบรมราชชนนีเมื่อ พ.ศ. 2539 หม่อมสุจาริณีและพระโอรส-ธิดาทั้งห้าองค์ได้ลี้ภัยไปยังประเทศอังกฤษ ทำให้มีการโปรยใบประกาศรอบพระตำหนักนนทบุรี ว่าหม่อมสุจาริณีคบชู้กับพลอากาศเอก อนันต์ รอดสำคัญ ผู้ช่วยสมุหราชองครักษ์ ตามมาด้วยการถอดยศทหารอากาศคนดังกล่าว ด้วยข้อหาผิดวินัยและหลบหนีคดีอาญา (เป็นข้อกล่าวหาที่พิสูจน์ไม่ได้ว่าเป็นเรื่องจริง)     

หลังหม่อมสุจาริณีลี้ภัยไปยังต่างประเทศ เธอและพระโอรสทั้งสี่องค์ถูกถอดจากฐานันดรศักดิ์และตำแหน่ง และใช้นามสกุลพระราชทานว่า วิวัชรวงศ์ ขณะที่หม่อมเจ้าบุษย์น้ำเพชร พระธิดาองค์เล็ก ได้กลับสู่ประเทศไทยโดยอยู่ในการดูแลของสมเด็จพระบรมโอรสาธิราชฯ สยามมกุฎราชกุมาร   ปัจจุบันคือสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาเจฟฟรี่ ไฟน์สโตน. จุฬาลงกรณราชสันตติวงศ์ พระบรมราชวงศ์แห่งประเทศไทย. พิมพ์ครั้งที่ 1. กรุงเทพฯ: พิษณุโลกการพิมพ์,2532. หน้า 275 - 276 ส่วนสุจาริณีและพระโอรสทั้งสี่องค์ได้พำนักในสหรัฐจนถึงปัจจุบัน

 ผลงานภาพยนตร์ 

 พ.ศ. 2521 15 หยก ๆ 16 ไม่หย่อน
 พ.ศ. 2521 เลือดในดิน
 พ.ศ. 2521 แสนแสบ
 พ.ศ. 2521 กาม
 พ.ศ. 2522 ไอ้ถึก
 พ.ศ. 2522 หัวใจที่จมดิน
 พ.ศ. 2522 รอยไถ

 ละคร 

| rowspan = "2" | 2514
| กฎแห่งกรรม ช่อง 4
| 
|-
| มนุษย์ประหลาด ช่อง 4
| 
|-
| 2520
| คมพยาบาท ช่อง 9
| น้อย
|-
| 2521
| ป่าฆาตกร ช่อง 9
| 
|-
|}

เกียรติยศ
ชื่อและฐานันดรศักดิ์
ยุวธิดา ผลประเสริฐ (26 พฤษภาคม พ.ศ. 2505 - กุมภาพันธ์ 2537)
หม่อมสุจาริณี มหิดล ณ อยุธยา (กุมภาพันธ์ 2537 - พ.ศ. 2539)
สุจาริณี วิวัชรวงศ์ (พ.ศ. 2539 - ปัจจุบัน)
ทางทหาร
1 ตุลาคม พ.ศ. 2535 พันตรีหญิง
1 ตุลาคม พ.ศ. 2537 พันโทหญิง
26 มิถุนายน พ.ศ. 2539 ถูกถอดยศทางการทหาร ถูกปลด

เครื่องราชอิสริยาภรณ์